آذربایجانا
بسله نیر قلبیمده سونسوز حؤرمت آذربایجانا
ایسترم دونیادا من حریت آذربایجانا
سانمایین اؤز یوردومون اسرارینا بیگانه یم
من اونون سودای عشقیندن بوجور دیوانه یم
شمعه بنزر ،دؤوره سینده فیرلانان پروانه یم
قویمارام اصلا قویولسون منت آذربایجانا
شاعیرم بیر بولبولم من آشیانیم دیر وطن
سیرگاهیم دیر افقلر ، خوابگاهیم دیر چمن
چؤلده بیتمیش لاله لر،داغلاردا آچمیش یاسمن
هر بیری وئرمیش یئنه بیر زینت آذربایجانا
من خیانت ائتمه دیم مرحوم اولان اجدادیما
ارث تک وئردیم بو یوردو قهرمان ائولادیما
حفظ ائدیب بو اؤلکه نی باش ایمه سین جلادیما
اونلارین آوازی وئرسین شهرت آذربایجانا
Filed under: تورکی شعرلر Türkcə şeirlər Etiketlənmiş: | قهرمان آذربایجان,یاشاسین آنا یوردوم,گوزل آذربایجان,آذربایجان,آذربایجانیم,تورکی شعر
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab